දකුණු කොළඹ වරායේ දියකඩනයේ ප්‍රථම අදියරේ වැඩකටයුතු අමෙරිකානු ඩොලර් මිලියන 300ක වියදමින් අවසන් කර ඇති බව වරාය නියෝජ්‍ය අමාත්‍ය රෝහිත අබේගුණවර්ධන මහතා පැවැසීය.මේ වන විට කිලෝ මීටර් හතරක පමණ දුරක් මෙම දියකඩනය ඉදිකර ඇති බවත් හෙක්ටයාර 520ක භූමි ප්‍රමාණයක් ගොඩ කර ඇති බවත් අබේගුණවර්ධන මහතා සඳහන් කෙළේය.කිලෝමීටර් 6.8ක දිගකින් යුතුව මේ දියකඩනය ඉදිකිරීම් කටයුතු 2012 වසර වන විට අවසන් කළ හැකි බව නියෝජ්‍ය ඇමැතිවරයා පෙන්වා දුන්නේය.ඊයේ (10) පස්වරුවේ කොළඹ වරාය භූමියේ දී මාධ්‍යවේදීන් හමුවේ ඇමැතිවරයා මේ අදහස් පල කෙළේය.වරාය භූ®මියේ නව ඉදිකිරීම් දැක බලා ගැනීම සඳහා මාධ්‍ය ආයතන රැසක නියෝජිතයන් එහි පැමිණ සිටියේය.එහිදී රෝහිත අබේගුණවර්ධන මහතා මෙසේද කීය.අද අපි මේ රටේ සංවර්ධන ව්‍යාපෘති රැසක් ක්‍රියාත්මක කර තිබෙනවා.